ඉරිදා පෙරවරුවේ සහ පෝය දින වල උපකාරක පන්ති තහනම් කිරීමට අදාළ නිති කඩිනමින් සකසන බව බස්නාහිර මහ ඇමැති ප්‍රසන්න රණතුංග මහතා ප්‍රකාශ කෙළේය.උපකාරක පන්ති වැඩි වශයෙන් ක්‍රියාත්මක වන්නේ බස්නාහිර පළාතේ බව අනාරණය කළ මහ ඇමැතිවරයා ඒ නිසා නීති සැකසීම අතිශය සංකීර්ණ ප්‍රශ්නයක් බවට පත්ව ඇතැයි අවධාරණය කෙළේය.මේ පිළිබඳ බස්නාහිර පළාත් සභාවේ යෝජනා සම්මත වී ඇතැයි කී හෙතෙම යෝජනාව සම්මත වූ පමණින් එය ක්‍රියාත්මක කිරීමේ හැකියාවක් නැතැයි අනාවරණය කළේය.පසුගිය උපදේශන සභාවේදි ඒ පිළිබඳ සාකච්ඡා කළ බව පැහැදිලි කළ ඒ මහතා ඊට අදාළ නීති කෙටුම්පත් කොට පළාත් සභාවේ අනුමැතිය ගන්න අදහස් කර ඇතැයිද පැවසීය.දහම් පාසල්වලට ආධාර ලබා දෙන ‘සරදම් අරුණැල්ල’ වැඩ සටහනේ තුන් වන අදියර නිමිත්තෙන් කළුතර පොතුපිටිය මහා විද්‍යාල ශ්‍රවණාගාරයේ පැවැති උත්සවයට එක් වෙමින් මහ ඇමතිවරයා එසේ කීය.මේ යටතේ බස්නාහිර පළාතේ සියලු දහම් පාසල් සදහා රුපියල් ලක්ෂයක් බැගින් වාර්ෂිකව පිරි නැමේ.මහ ඇමැතිවරයා මෙසේද කීය .දහම් අධ්‍යාපනය මේ රටේ සෑම දරුවෙකුටම අනිවාර්යයි.